***ΕΝΟΤΗΤΑ 5η***

 ***ΕΙΡΗΝΗ – ΠΟΛΕΜΟΣ***

***Ι. ΔΕΥΤΕΡΕΥΟΥΣΕΣ ΕΠΙΡΡΗΜΑΤΙΚΕΣ ΠΡΟΤΑΣΕΙΣ***

**1. Αιτιολογικές προτάσεις**

α. **Εισάγονται** με τους αιτιολογικούς συνδέσμους ή με άλλες λέξεις και εκφράσεις που χρησιμοποιούνται ως αιτιολογικοί σύνδεσμοι: *γιατί, επειδή, αφού, που-καθώς, μια και, μια που* κ.ά.

β. **Φανερώνουν την αιτία** για την οποία συμβαίνει ή υπάρχει αυτό που δηλώνει η πρό­ταση που προσδιορίζεται (π.χ. στο παράδ. 2 η αιτιολογική πρόταση φανερώνει την αιτία για την οποία ματαιώθηκε η συναυλία).

**ΠΑΡΑΔΕΙΓΜΑΤΑ**

1. Δεν καταλάβαινα, *γιατί δεν ήξερα αγγλικά*

*2.* Η συναυλία ματαιώθηκε, *επειδή έβρεξε ξαφνικά*

3. *Αφού επιμένεις τόσο πολύ,* θα σε ακολουθήσω

4. Με συγχωρείς, *που ήρθα έτσι ξαφνικά και απρόσκλητα*

5. Τα λουλούδια μαράθηκαν, καθώς *δεν τα έβλεπε ο ήλιος*

6. *Μια και είχα καιρό,* ήρθα να σε δω

7. *Μια που δεν τον άκουγε κανένας,* σταμάτησε να μιλάει

• Οι αιτιολογικές προτάσεις έχουν άρνηση **δε(ν)** (βλ. στα παραδείγμ. 1,5,7).

**2. Τελικές προτάσεις**

α. Εισάγονται με τους τελικούς συνδέσμους *για να, να.*

β. Φανερώνουν το σκοπό στον οποίο αποβλέπει αυτό που δηλώνει η πρόταση που

προσδιορίζεται (π.χ. στο παράδ. 1 η τελική πρόταση φανερώνει για ποιο σκοπό

έτρεχε η Έλλη).

**ΠΑΡΑΔΕΙΓΜΑΤΑ**

1. Η Έλλη έτρεχε, *για να μη χάσει το τρένο*

• Ο κ. Ιωάννου οδηγούσε βιαστικά, *για να προλάβει το αεροπλάνο*

*2.* Έπρεπε να ήσουν εκεί, *για να τον έβλεπες*

3. Πήγε να *φέρει το βιβλίο του* (= για να φέρει...)

- Οι τελικές προτάσεις έχουν άρνηση **μη(ν)** (βλ. στο παράδ. 1).

- Οι τελικές προτάσεις πήραν το όνομα τους από τη λέξη τέλος, η οποία στα αρχαία ελληνικά σημαίνει *σκοπός.*

***•* Διάκριση.** Ο τελικός σύνδεσμος *να* (που εισάγει τελικές προτάσεις και ισοδυναμεί με τον *για να)* δεν πρέπει να συγχέεται με το βουλητικό μόριο *να* (που εισάγει βουλητικές προτάσεις): Ήρθα *να σας δω (=* για να σας δω, με το σκοπό...): τελικός σύνδεσμος θέλω *να σας δω* (το *να* δεν ισοδυναμεί με το *για να):* βουλητικό μόριο.

**Να αντικαταστήσετε τις υπογραμμισμένες λέξεις ή φράσεις με αιτιολογικές, τελικές ή αποτελεσματικές προτάσεις.**
Θέλοντας να την προσέχουν, ντυνόταν εξεζητημένα.
Για τα μάτια του κόσμου προθυμοποιήθηκε να τον βοηθήσει.

 Ήταν περήφανος για την επιτυχία του καινούριου του δίσκου.
Βγήκε περίπατο.
Από τη στενοχώρια του ούτε γύρισε να με κοιτάξει.

**Να αντικαταστήσετε τις δευτερεύουσες αιτιολογικές προτάσεις με άλλους επιρρηματικούς προσδιορισμούς που να δηλώνουν αιτία.**
1. Με συγχωρείτε, που έφυγα ξαφνικά.
2. Καθώς δεν είχε βρέξει πολύ καιρό, η σοδειά καταστράφηκε.
3. Επειδή σε σέβεται, θα ακολουθήσει τις υποδείξεις σου.
4. Υποφέρει, επειδή νομίζει ότι οι άλλοι τον αδικούν.
5. Έγινε μούσκεμα, γιατί έβρεχε.

**Να αντικατασταθεί, όπου είναι δυνατόν, το για να των παρακάτω προτάσεων με έναν άλλον κατάλληλο σύνδεσμο, ανάλογα με το είδος της πρότασης που εισάγει.**
1. Για να είναι καλός, τον σέβονται και τον εκτιμούν όλοι.
2. Είσαι πολύ εγωιστής, για να νομίζεις ότι τα καταφέρνεις όλα μόνος σου.
3. Ήταν ντυμένος με χοντρά ρούχα, για να μην κρυώσει.
4. Έσκυψε το κεφάλι της, για να μη φανούν τα δάκρυα της.
5. Δε νομίζω ότι είναι τόσο ανόητος, για να δεχτεί τους όρους του συνεταίρου του.

**Να αναγνωρίσετε τις τελικές, αιτιολογικές και αποτελεσματικές προτάσεις και να υπογραμμίσετε το σύνδεσμο με τον οποίο εισάγονται.**
Αφού δε διάβασες, καλά να πάθεις.
Έπρεπε να τον τιμωρήσεις, για να μην το ξανακάνει.
Απέφυγα να τον ρωτήσω γιατί άργησε να γυρίσει, επειδή τον είδα θυμωμένο.
Χαίρομαι, που σε βλέπω ευτυχισμένο.
Πήγαινε στο θείο σου για να του πεις να έρθει.
Μιλούσε τόσο σιγά, που δύσκολα τον άκουγες.
Μια και πέρασα από τη Λάρισα είπα να σε επισκεφτώ.

**Να αντικαταστήσετε τους επιρρηματικούς προσδιορισμούς που δηλώνουν αιτία με δευτερεύουσες αιτιολογικές προτάσεις:**

*α.* Εξαιτίας του παγετού έγιναν πολλά ατυχήματα

β. Έκλαιγε από τη στενοχώρια του.

γ. Με τέτοια συμπεριφορά έχασες κάθε ευκαιρία για προαγωγή.

δ. Ήταν περήφανος γι' αυτό το κατόρθωμα του.

ε. Στον Τρίτο Κόσμο πεθαίνουν από την πείνα.

στ. Πειράχτηκα από την απρεπή συμπεριφορά σου.

ζ. Το πρόσωπο της έκαιγε από τον πυρετό.

**Να συμπληρώσετε τα κενά με αιτιολογικές προτάσεις:**

*α.* Λυπήθηκα πολύ, που ..........................................................................................

β. Κανένας δεν μπόρεσε να μιλήσει, γιατί .............................................................

γ. θα ταξιδέψουμε με πλοίο, μια που ....................................................................

δ. Δεν έκρυβε την απογοήτευση του, καθώς .........................................................

ε. θα έρθω τελικά μαζί σας, μια και.......................................................................

στ. Ο δρόμος ήταν σκοτεινός, αφού .......................................................................

ζ. Δεν πήγα στον κινηματογράφο, επειδή .............................................................

**Να αντικαταστήσετε τους επιρρηματικούς προσδιορισμούς που δηλώνουν σκοπό με δευτερεύουσες τελικές προτάσεις:**

α. Δεν ήρθαμε για πόλεμο.

β. Πολέμησαν για την ελευθερία της πατρίδας.

γ. Έφυγε στο εξωτερικό για σπουδές.

δ. Τον έχω καλέσει σε γεύμα.

ε. Οργανωθήκαμε για την προώθηση των αιτημάτων του κλάδου.

**2. Να συμπληρώσετε τα κενά με δευτερεύουσες τελικές προτάσεις:**

α. Μετακομίσαμε σε μεγαλύτερο σπίτι,..........................................

β. Έκανε εξαντλητική δίαιτα, ..........................................................

γ. Μαζευτήκαμε στην πλατεία του χωριού, ....................................

δ. Ράντισα τα δέντρα του περιβολιού, ............................................

ε. Προτιμώ το ταξίδι με αεροπλάνο, ...............................................